section_heading: Životopis
paragraph_text: Na Fakultetu strojarstva i brodogradnje, na Zavodu za energetska postrojenja, energetiku i okoliš radi od 1990., najprije kao asistent, od 2001. kao docent, od 2006. kao izvanredni profesor, a od 2011. u zvanju redovitoga profesora. Bio je voditelj Katedre za energetska postrojenja i energetiku u periodu 2004.–12. Na Instituto Superior Técnico iz Lisabona, Portugal bio je najprije gostujući istraživač, a zatim postdoktorski istraživač u šest navrata, u periodu između 1994. i 2003.